kalixlouiis/myanmar-wikipedia-corpus huggingface dataset:
သံတွဲခရိုင်ကို ခရိုင်ခွဲနယ်များမခွဲပဲ သံတွဲမြို့နယ်၊ တောင်ကုတ်မြို့နယ်နှင့် ဂွမြို့နယ်ဟူ၍ မြို့နယ်သုံးခုခွဲ၍ အုပ်ချုပ်ခဲ့လေသည်။
သံတွဲခရိုင်၏ ခရိုင်ရုံးစိုက်မြို့မှာ သံတွဲမြို့ဖြစ်ခဲ့၍ အစိုးရဌာနအသီးသီးတို့၏ ခရိုင်ရုံးများကို သံတွဲမြို့တွင် စိုက်ခဲ့လေသည်။
ထိုမှတစ်ပါး ဆေးရုံ၊ ဈေးနှင့် စာသင်ကျောင်းများလည်း ရှိလေသည်။
မြန်မာ့စွယ်စုံကျမ်း၊ အတွဲ(၁၃) ပါဝင်သောမြို့နှင့် မြို့နယ်များ thumb|သံတွဲခရိုင်မြို့နယ်များ သံတွဲမြို့နယ် သံတွဲမြို့ ဂွမြို့နယ် ဂွမြို့ ကျိန္တလီမြို့ ၂၀၂၂ခုနှစ် ဧပြီလ (၃၀)ရက်နေ့တွင် သံတွဲခရိုင်အတွင်းမှ တောင်ကုတ်မြို့နယ် အား တောင်ကုတ်ခရိုင်အတွင်းသို့ ပြောင်းလဲဖွဲ့စည်းခဲ့သည်။
အိတ်ဆောင် သံလိုက်အိမ်မြှောင် သံလိုက်အိမ်မြှောင်ဆိုသည်မှာ ကမ္ဘာကြီး၏ ဝင်ရိုးစွန်းများတွင် ဖြစ်ပေါ်လျက်ရှိသော သံလိုက်စက်ကွင်း များနှင့် သံလိုက်တို့ အပြန်အလှန် အကျိုးသက်ရောက်ရာမှ မြောက်အရပ်ကို ညွှန်ပြနိုင်သော လမ်းညွှန် သံလိုက်ကို ခေါ်သည်။
၎င်းကိရိယာအား တရုတ်လူမျိုးများ တီထွင်ခဲ့ကြသည်။
သံလိုက်အိမ်မြှောင်ထဲရှိလက်တံကိုသံဖြင့်ပြုလုပ်ထားပါသည်။
၎င်းတွင် သံလိုက်ဓာတ်ရှိသည့် မျှားတံတစ်ခုပါဝင်ပြီး များသောအားဖြင့် မြောက်အရပ်ကို ညွှန်ပြလေ့ ရှိသည်။
သံလိုက်အိမ်မြှောင် ပေါ်ပေါက်လာခြင်းသည် ခရီးသွားလာခြင်း အထူးသဖြင့် ပင်လယ်ခရီးနှင်ရာတွင် များစွာ အထောက်အကူ ဖြစ်စေသည်။
သံလိုက်အိမ်မြှောင်ကို တရုတ်တို့သည် ၂ ရာစုမတိုင်မီခေတ်တွင် တီထွင်ခဲ့ပြီး ၁၁ ရာစုမှစ၍ ရေကြောင်းခရီး သွားလာရေးတွင် အသုံးပြုလာကြသည်။
ခေတ်သစ် သံလိုက်အိမ်မြှောင်များ၏ မူလပုံသဏ္ဌာန်ကို ၁၄ ရာစုနှစ်ခန့်တွင် ဥရောပသားများက တီထွင်ခဲ့သည်။
Lane, p. 615၂၀ ရာစုခန့်တွင် အတွင်း၌ အရည်ဖြည့်ထားသည့် သံလိုက်အိမ်မြှောင်များ အစားထိုး နေရာယူလာကြသည်။
W. H. Creak 238-239 ကိုးကား ကဏ္ဍ:လမ်းပြ ကိရိယာ ကဏ္ဍ:တရုတ် တီထွင်မှုများ ကဏ္ဍ:ရူပဗေဒ။
လျှပ်စီးကြောင်း စီးဆင်းသွားလာရာလမ်းကြောင်း ပတ်လမ်းဖြစ်သည်။
(လျှပ်စီးကြောင်းရှိသည်ဟု ယူဆသုံးစွဲကြသော်လည်း အမှန်တစ်ကယ်တွင် အီလက်ထရွန်ဒြပ်မှုံများ ရွေ့လျားခြင်းသာ ရှိသည်။
) ကဏ္ဍ:အီလက်ထရွန်းနစ်အင်ဂျင်နီယာ ဘာသာရပ် ကဏ္ဍ:လျှပ်စစ်။
သွားဖုံးရောဂါသည် သွားနှင့် ခံတွင်း မသန့်ရှင်းမှုကြောင့် ဖြစ်ပွား‌သောရောဂါ‌ ဖြစ်သည်။
သွားဖုံး‌ ရောင်ရောဂါသည် သွားဖုံး‌‌ရောဂါ၏ အစဖြစ်သည်။
ထို့နောက်တွင် သွားဖုံးများအောက်သို့ကျလာကာ နောက်ဆုံးတွင် သွားများကျွတ်ထွက်သွားသည်အထိ ဆိုး‌ရွားနိုင်ပါသည်။
သွားဖုံးဆိုသည်မှာ ပါးစပ်ထဲရှိ သွားများတွင် အပေါ်ပိုင်း( Crown)နှင့် အမြစ်ပိုင်း(Root) ဆိုပြီးရှိရာ သွားဖုံးအလွှာက အမြစ်ပိုင်းကိုဖုံးအုပ်ပေးထားသည်။
ကျန်းမာသော သားဖုံးသည် မာပြီးပန်းရောင်သန်းနေပါသည်။
သွားဖုံးရောင်ရောဂါ (Gingivitis)သည် သွားဖုံးရောဂါ၏အစပင် ဖြစ်သည်။
သွားဖုံရောဂါ စတင်ဖြစ်လာပုံ သွားဖုံးရောင်ရောဂါသည် ခံတွင်းသန့်ရှင်းရေးမကောင်းခြင်းကြောင့် ဖြစ်သောရောဂါဖြစ်သည်။
ကျွန်ပ်တို့တို အစာစားပြီး အချိန်ခဏအတွင်းတွင် မျက်စိဖြင့်မမြင်နိင်သော ဘက်တီးရီးယားအမျှင်းလေး(acquire Pelllicle ) ဖြစ်လာလေ့ရှိသည်။
ထိုအမျှင်းလေးပေါ်၌ ဘက်တီးရီးယားများ လာရောက်ကပ်တွယ်ပြီး Bacterial Plaque ကနေတစ်ဆင့် ကျောက်(Calculus) တွေဖြစ်လာသည်။
ထိုအချိန်တွင် သွားမတိုက်ပဲဆက်ထားပါက ကျောက်လွာသည် တစ်ဖြည်းဖြည်းနှင့် မာလာပြီး သွားအမြစ်ပတ်လည်နှင့် သွားဖုံးအဆက်နေရာတွေမှာပါ ကျောက်တည်လာရသည်။
ထိုအဆင့်ရောက်လျှင် သွားဖုံးများသည် နီပြီး ယောင်လာမည်၊ သွားတိုက်သည့် အခါသွေးစလေးများထွက်လာမည်။
ထိုသို့ဖြစ်ပေါ်‌ နေစဉ်အတွင်း နာကျင်မှု မရှိသေးသောကြောင့် သတိမထားမိနိင်ချေ။
ထိုအဆင့်တွင် သွားမှန်မှန်ပြန်တိုက်ပါက ပြန်လည်ကောင်းမွန်လာနိင်ပါသည်။
ထိုအဆင့်တွင် သွားဖုံးများသည် အောက်သို့ကျလာကျလာသဖြင့် သွားများမှာ အရွယ်စား ကြီးလာသည်ဟု ထင်ရပါသည်။
သွားဖုံးရောင်ရောဂါဖြစ်ပြီးပါက နောက်တစ်ဆင့်အနေနှင့် သွာဖုံးရောဂါ (Periodontitis) ဖြစ်လာသည်။
ထိုအဆင့်ကို အဆင့် သုံးခါထပ်ခွဲပါသည်။
သွားဖုံးရောဂါဖြစ်လာပုံအဆင့်ဆင့် Mild Periodontitis အဆင့် Mild Periodontitis အဆင့်တွင် သွားဖုံးသည် သွားနှင့် ကွာသွားပြီး (Pocket) အပေါက်လေးများ ဖြစ်လာသည်။
ကျောက်တွင် တွယ်ကပ်နေသော ဘက်တီးရီးယားများမှ ထွက်သည့် အက်စစ်များမှ တစ်ဆင့် သွားဖုံးများ ထိခိုက်ခြင်းဖြစ်သည်။
Moderate Periodontitis အဆင့် Moderate Periodontitis အဆင့်တွင် (Pocket) များသည် တစ်ဖြည်းဖြည်းကြီးလာပြီး သွားဖုံးများလည်း အောက်သို့တဖြည်းဖြည်းကျလာကာ သွားဖုံးတစ်ရှုးများလည်း ဆုံးရှံးကုန် မည်ဖြစ်ပါသည်။
Severe Periodontitis အဆင့် Severe Periodontitis အဆင့်တွင် သွားဖုံးသည် အောက်သို့ အလွန်အမင်း ကျဆင်းလာပြီး သွားများမှာ လှုပ်ယိုင်လာမည် ဖြစ်သည်။
ခံတွင်းအနံ့ဆိုးဝါးလာကာ သွားများလည်း ယိုင်နဲ့လာမည် ဖြစ်သည်။
နောက်ဆုံးအဆင့်တွင် ရေစီးကမ်းပြိုဟု ခေါ်သော သွားများကျွတ်ထွက်သွားသည် အထိဖြစ်နိင်ပါသည်။
ရောဂါ‌ဖြစ်စေသည့်အကြောင်းအရင်း သွားဖုံးရောဂါကို ဖြစ်စေသည့် အဓိကအကြောင်းအရင်းမှာ Bacterial Plaque ဟုခေါ်သည့် ဘက်တီးရီးယားများ စုဝေးရာအလွှာကို မဖယ်ရှားခြင်းကြောင့် ဖြစ်သည်။
သွားမှန်မှန်တိုက်ပါက သွားဖုံးရောဂါ ဖြစ်နိုင်စရာအကြောင်း နည်းပါးပါသည်။
သို့သော် ဆေးလိပ်သောက်ခြင်း ကြောင့်လည်းဖြစ်နိင်ချေရှိသည်။
Tobacco တွင်ပါဝင်သော ပစ္စည်းများကြောင့်လည်းဖြစ်နိင်ပါသည်။
ကွမ်းစားခြင်းကြောင့်လည်းဖြစ်စေနိုင်ပါသည်။
ကွမ်းဂျီးများနှင့် အစာများကပ်ခြင်းမှ တစ်ဆင့် ကျောက်များဖြစ်ပေါ်လာနိုင်ခြင်း ဖြစ်ပါသည်။
ကြိုတင်ကာကွယ်နိုင်မည့်နည်းလမ်းများ သွားဖုံးရောဂါ မဖြစ်ပွားအောင် ကြိုတင်ကာကွယ်နိုင်သော အကောင်းဆုံးနည်းလမ်းမှာ သွားမှန်မှန်တိုက်ခြင်း ပင်ဖြစ်ပါသည်။
သွားဖုံးရောဂါမဖြစ်ပွားမီ သွားဖုံးရောင်သည့်အဆင့်တွင်ပင်လျှင် သွားပုံမှန်ပြန်တိုက်ပေးပါက ပြန်လည်ကောင်းမွန်လာနိုင်ပြီး သွားဖုံးများလည်းအပေါ်ပြန်တက်လာနိုင်းပါသည်။
သွားဖုံး‌‌ရောဂါမဖြစ်ပွား‌အောင် အစာအစားပြီးတိုင်း ပလုတ်ကျင်းသင့်ပါသည်။
ကုသခြင်း သွားဖုံးရောင်ရောဂါဖြစ်ပါက တွယ်ကပ်နေသည့် ကျောက်များကိုဖယ်ရှားပေးပြီးကုသမှုပေးပါသည်။
၎င်းကို ကျောက်ခြစ်ခြင်း(Scaling)ဟုခေါ်ပါသည်။
အကယ်၍ ရောဂါအခြေအနေအလွန်ဆိုးဝါးပြီး အလွန်မင်းရောင်နေပြီ၊ ဘက်တီးရီးယားများလည်းပျံ့နှံနေပြီ၊နာလည်းနာကျင်နေပြီ(Generalized advanced Periodontitis)ဆိုပါက ပိုးသတ်ဆေးများပေးပြီးမှသာ ကျောက်တွေများကိုဖယ်ရှားခြင်းပြုလုပ်မည် ဖြစ်ပါသည်။
ကိုးကား __FORCETOC__ ကဏ္ဍ:ရောဂါဗေဒ ကဏ္ဍ:ဆေးပညာ ဆောင်းပါးတိုများ ကဏ္ဍ:ကျန်းမာရေး ဆောင်းပါးတိုများ။
ပြင်သစ်နိုင်ငံ၏ Dassault Aviation မှ ထုတ်လုပ်သည့် အင်ဂျင်နှစ်လုံးတပ် ဘက်စုံသုံး တိုက်လေယာဉ် ဖြစ်သည်။
ပြင်သစ် လေတပ်အတွက်သာမက ရေတပ်၏ လေယာဉ်တင် သင်္ဘောများအတွက်ပါ ထုတ်လုပ်ခြင်း ဖြစ်သည်။
ဤအမျိုးအစား လေယာဉ်များကို နိုင်ငံခြား တိုင်းပြည်များမှ ဝယ်ယူရန် စိတ်ဝင်စားကြသော်လည်း ပြင်သစ်တို့က ရောင်းချခြင်း မရှိပေ။
အခြေခံ အချက်အလက်များ လေသူရဲ - (၁) ဦး / (၂) ဦး လေယာဉ်အလျား - (၁၅.၂၇) မီတာ တောင်ပံအလျား - (၁၀.၈၀) မီတာ လေယာဉ်အမြင့် - (၅.၃၄) မီတာ အမြန်ဆုံး ပျံသန်းနှုန်း - အသံထက် (၁.၈) ဆ တပ်ဆင်နိုင်သည့်လက်နက် (၃၀) မီလီမီတာ စက်အမြောက် (၁) လက် ဒုံးကျည်များ ဝေဟင် - ဝေဟင်ပစ် MICA IR/EM Magic II MBDA Meteor ဝေဟင် - မြေပြင်ပစ် MBDA Apache SCALP EG AASM GBU-12 Paveway II AM 39 Exocet ASMP-A nuclear missile ကိုးကား ပြင်ပလင့်ခ်များ . . Category:စစ်ဘက်သုံး လေယာဉ်ပျံ‎ Category:တိုက်လေယာဉ်။
right|၁၉၈၂ ခုတွင် Galunggung မီးတောင်၌ မီးတောင် ပေါက်ကွဲစဉ် မိုးကြိုး ပစ်ချပုံ right|ဩစတြေးလျ တွင် ဟိုပတွင် ရေတံကွန် သည် လူအများ စိတ်ဝင်စားရာ သဘာဝ မြင်ကွင်း ဖြစ်သည်။
သဘာဝ (nature) ဟူသည်မှာ အဓိပ္ပာယ် ကျယ်ပြောလှသော စကားလုံးဖြစ်ပြီး ယင်းစကားလုံးအနက်တွင် သဘာဝ လောက၊ သဘာဝတ္တ စကြဝဠာ၊ ရုပ်ပိုင်းဆိုင်ရာ လောကနှင့် ရုပ်ပိုင်းဆိုင်ရာ စကြဝဠာတို့ ပါဝင်နေသည်။
သဘာဝသည် ယေဘုယျအားဖြင့် ရုပ်စကြဝဠာ၏ လောကဓမ္မ (Phenomena) နှင့် သက်ရှိဘာဝတို့ကို ရည်ညွှန်းသည်။
သဘာဝ ဆိုသည်မှာ ရုပ်လောက တွင်ဖြစ်ပျက်နေမှုကို ရည်ညွှန်းပြီး ယေဘုယျအားဖြင့် အသက်ရှိခြင်း နှင့်ဆိုင်သည်။
လူတို့ဖန်တီးသော အရာများ လူတို့ရှိ ပေါင်းဖွဲ့ခြင်းများကို သဘာဝ ဟု အသုံးအနှုန်းတွင် မပါဝင်ပေ။
လူ့သဘာဝ တွင်ကားပါဝင်နိုင်သည်။
သဘာဝ သည် သဘာဝလွန် ဖြစ်ရပ်များနှင့် ခြားနားသည်။
ပမာနအားဖြင့် အဏုမြုမှုန် (subatomic) မှ မဟာစကြဝဠာ (Cosmos)ထိ ပါဝင်သည်။
သုဝဏ္ဏ ဘူမိ ခေါ် သထုံ မင်းဆက်များ မှာ - သူရိယစန္ဒာ (သီဟသုဓမ္မာရာဇာ)= မိဖုရား-ဗန္ခဒေဝီ၊ နန်းစံသက်-၄၂ နှစ်၊ နတ်ရွာစံသက်-၆၂ နှစ်၊ သီရိဓမ္မာသောက = မိဖုရား-သန္တီမိတြာဒေဝီ၊ နန်းစံသက်-၄၅ နှစ်၊ နတ်ရွာစံသက်-၈ဝ နှစ်၊ ဓမ္မပါလ (ဓမ္မဿီ)= မိဖုရား-သိရီဒေဝီ၊ နန်းစံသက်- ၃၅ နှစ်၊ နတ်ရွာစံသက်-၆၀ နှစ်၊ သုဝဏ္ဏရာဇာ (ဓမ္မဒဇ္ဇရာဇာ)=မိဖုရား-သုဝဏ္ဏဒေဝီ၊ နန်းစံသက်- ၃၈ နှစ်၊ နတ်ရွာစံသက်-၅၉ နှစ်၊ အင်္ကုရ (အင်္ကုရရာဇာ)=မိဖုရား-နန္ဒာဒေဝီ၊ ၂ဝ နှစ် ၄ဝ နှစ်၊ ဥပဒေဝရာဇာ (ဗလဒေဝရာဇာ)= ရမ္မာဒေဝီ ၃၈ နှစ် ၇ဝ နှစ် သီဝိရာဇာ (ရာဇာစောနီ)= ဘဒ္ဒါဒေဝီ ၃ဝ နှစ် ၅ဝ နှစ် ဇောတကုမ္မာ= အဂ္ဂဝိမလာဒေဝီ ၁၅ နှစ် ၄ဝ နှစ် သီရိဓမ္မာသောက (သီရိမာသောက)= သုဓမ္မာဒေဝီ ၅၃ နှစ် ၇ဝ နှစ် ဥတ္တရ ကုမာရ (ဥဒယရာဇာ)= သုရုစိဒေဝီ ၂၆ နှစ် ၅၂ နှစ် ကာလဝဏ္ဏ (ကာလဝဏ္ဏကရာဇာ)= သုရမ္မဒေဝီ ၅၆ နှစ် ၈ဝ နှစ် အဇိဏ္ဏကရာဇာ သုဘဒေဝီ ၄၃ နှစ် ၆ဝ နှစ် မဟာသာလရာဇာ = သီဝလိဒေဝီ ၄၃ နှစ် ၆၈ နှစ် ရာမက=ဥရုဏ္ဏာရာဇာ ပဘာဝတီ ၁၆ နှစ် ၄ဝ နှစ် နရသူရရာဇာ= သီဟဒေဝီ ၃၇ နှစ် ၅ဝ နှစ် မဟာဘန္ဒြာ=မဟာဘဒြရာဇာ သုဘဒ္ဒါဒေဝီ ၇ နှစ် ၂၇ နှစ် အရဇ=အနုဝရရာဇာ အနုလာဒေဝီ ၅၃ နှစ် ၈ဝ နှစ် သီဂုတ္တု=သီရိဂုတ္တယရာဇာ ဂဇ္ဇဒေဝီ ၃၃ နှစ် ၇၆ နှစ် ဥရုနာဂ=ဥရုဏ္ဏကရာဇာ ဗန္ဓုဝတီဒေဝီ ၃၃ နှစ် ၈၉ နှစ် ယုဂန္ဓာရာဇာ=ယုဂန္ဓရာဇာ သိင်္ဂလဒေဝီ ၃ဝ နှစ် ၅ဝ နှစ် သုနန္ဒာရာဇာ=သုနန္ဒရာဇာ သုနန္ဒာဒေဝီ ၁ဝ နှစ် ၃ဝ နှစ် ဗြဟ္မဒတ္ထ=ဗြဟ္မဒတ္တ အစလဒေဝီ ၂၇ နှစ် ၅ဝ နှစ် ပဥ္စရာဇ=ပုညရာဇာ ဓနဘောဓဒေဝီ ၁ဝ နှစ် ၄ဝ နှစ် အဓိကရာဇာ=ကရဝိကရာဇာ စိတ္တာဒေဝီ ၁၅ နှစ် ၅ဝ နှစ် အပရောဝိရာဇာ=ပုညဓိတရာဇာ သုဘဒ္ဒါဒေဝီ ၃ နှစ် ၂၈ နှစ် သာဓုရာဇာ=သာဓုရာဇာ သုတ္တီဒေဝီ ၆ဝနှစ် ၈ဝ နှစ် ဓမ္မပါလရာဇာ=ဓမ္မပါလရာဇာ ဒက္ခဒေဝီ ၂၇ နှစ် ၅ဝ နှစ် သုဒဿနရာဇာ=သုဒဿနရာဇာ သုဒ္ဓဒေဝီ ၂ဝ နှစ် ၅၃ နှစ် ဒိဗ္ဗရာဇာ=ယောဂဒိယရာဇာ ပဒုမဒေဝီ ၆ နှစ် ၄၉ နှစ် အသက္ကရာဇာ=သက္ကရာဇာ သုမနဒေဝီ ၅၉ နှစ် ၈၂ နှစ် ဘုမ္မာရာဇာ=မဒုမာရာဇာ ဂန္ဓဒေဝီ ၁၆ နှစ် ၄၈ နှစ် ဗန္ဓရာဇာ=ဗန္ဓုရာဇာ ရမ္မာဒေဝီ ၃၇ နှစ် ၅၉ နှစ် သီလရာဇာ= သမ္မာဒေဝီ ၄ဝ နှစ် ၇၁ နှစ် မဟိံသရာဇာ=မဟိံသရာဇာ သုဝဏ္ဏမာလာဒေဝီ ၁၁ နှစ် ၃ဝ နှစ် ဓမ္မစက္ကရာဇာ=ဗလိကရာဇာ သမ္မာဝါစာဒေဝီ ၃၅ နှစ် ၆ဝ နှစ် သုဓမ္မတိရာဇာ=ဇမ္ဗုဥတ္တရရာဇာ စိတ္တသမ္မာဒေဝီ ၅၁ နှစ် ၈၅ နှစ် ဗန္ဓရာဇာ=ဒေဝရာဇာ ဝိမလာဒေဝီ ၅၇ နှစ် ၈၉ နှစ် နရသူဒိဗ္ဗမင်း ကေသရာဇာ=ကေသရရာဇာ ဓမ္မပါလဒေဝီ ၃၇ နှစ် ၆ဝ နှစ် မဏိရာဇာ=မုနိရာဇ ဒေဝဓီတာဒေဝီ ၁၆ နှစ် ၄၅ နှစ် တက္ကရာဇာ=သက္ကရာဇာ ပဘာဒေဝီ ၅၉ နှစ် ၉ဝ နှစ် ကုသရာဇာ=ကုသရာဇာ ဂန္ဓဒေဝီ ၃၇ နှစ် ၅ဝ နှစ် ရာဇဒိဗ္ဗရာဇာ=နရာဓိပတိရာဇာ ကေသာနီဒေဝီ ၇၁ နှစ် ၉၂ နှစ် သုလုရာဇာ=ဝေဠုရာဇာ သီဟဒေဝီ ၂၁ နှစ် ၅၂ နှစ် စိတ္တရာဇာ=စိတ္တရာဇာ ဥမဒ္ဒမယန္တီဒေဝီ ၃၅ နှစ် ၆၉ နှစ် ဗန္ဓရာဇာ ဗန္ဒုဝတီဒေတီ ၅၁ နှစ် ၉ဝ နှစ် ဒီဃရာဇာ=ဒီဃရာဇာ သုဝဏ္ဏဒေဝီ ၅၇ နှစ် ၈ဝ နှစ် သိင်္ဂရာဇာ သုဒ္ဓဒေဝီ ၁၂ နှစ် ၅၂ နှစ် ဥတ္တမရာဇာ=ဥဒကရာဇာ ကာမေဇာပဍာဒေဝီ ၁၅ နှစ် ၅၄ နှစ် ညာတကရာဇာ ညာတိကာဒေဝီ ၃၇ နှစ် ၈ဝ နှစ် သီရဓမ္မရာဇာ=သီရိဓမ္မာသောကရာဇာ ရမ္မာသာရဒေဝီ ၂၄ နှစ် ၇၁ နှစ် မဟာစိတ္တရာဇာ=မဟာစိတ္တရာဇာ သုစိတ္တာဒေဝီ ၃၃ နှစ် ၆၉ နှစ် ဗန္ဓရရာဇာ ဗန္ခုဝတီဒေဝီ ၁၁ နှစ် ၅၁ နှစ် ဝန္ဓရာဇာ= ဇေယျသုမနရာဇာ=ဇယသုမနရာဇာ သုမနဒေဝီ ၁၉ နှစ် ၅၃ နှစ် ယုဗန္ဓရာဇာ ဓနဒေဝီ ၃၆ နှစ် ၇ဝ နှစ် မဒ္ဒကရာဇာ အစိန္နာရာဇာ =အာဇိဏ္ဏရာဇာ သုမနဒေဝီ ၃၇ နှစ် ၈ဝ နှစ် (ထိုမင်းလက်ထက် ဗျဝ္ဗိ၊ဗျတ္တ ပေါ်) ဥဒိန္နရာဇာ=ဥဒိန္နရာဇာ ရတနမာလာဒေဝီ ၃ဝ နှစ် ၆ဝ နှစ် မနောဟရီရာဇာ မနုဟာ=နင်္ဂလဒေဝီ ၂၆ နှစ် ၇ဝ နှစ် နန္ဒသူရ ခေမလ ဇောဝဒေဝ ကဏ္ဍ:မြန်မာနိုင်ငံ၏ သမိုင်း ကဏ္ဍ:သထုံ မင်းဆက်များ။
သင်္ဂဒူ (Thingadu) ၏ ရုက္ခဗေဒ အမည်မှာ "Parashorea stellata" ဖြစ်ပြီး "Dipterocarpaceae" မျိုးရင်းဝင် သစ်ပင်မျိုးစိတ်ဖြစ်ကာ အင်္ဂလိပ်ဘာသာဖြင့် White Seraya ဟုခေါ်ဆိုကြသည်။
လာအို၊ မလေးရှားကျွန်းဆွယ်၊ မြန်မာ၊ ထိုင်းနှင့် ဗီယက်နမ်တို့တွင် သဘာဝအလျောက်ပေါက်ရောက်လေ့ရှိသော သစ်ပင်မျိုးဖြစ်သည်။
သို့သော် ပေါက်ရောက်ရှင်သန်ရာ နေရာ ဒေသရင်းနယ်မြေများ ဆုံးရှုံးခြင်းကြောင့် မျိုးသုဉ်းရန် အန္တရာယ်ကျရောက်နေသည်။
thumb|DDoS တိုက်ခိုက်မှုပုံစံ Denial-of-service attack (DoS attack) သို့ distributed denial-of-service attack (DDoS attack) သည် ကွန်ပြူတာ ၏ စွမ်းအင်များကို ကုန်ခန်းအောင် တိုက်ခိုက်ခြင်းဖြင့် အမှန်တစ်ကယ် အသုံးပြုသူအတွက် အသုံးပြု၍မရဖြစ်စေသည်။
သန်းဆွေ သည် မြန်မာနိုင်ငံသား စာရေးဆရာတစ်ဦးဖြစ်၍ ဂီတနှင့် ရုပ်ရှင်နယ်ပယ်များတွင်လည်း ဝင်ရောက်ပါဝင်ဆောင်ရွက်ခဲ့၍ လူသိများထင်ရှားသည်။
ဘဝအကျဉ်း ရန်ကုန် ကမာရွတ်တွင် အဖ ဦးဘသောင်း၊ အမိ ဒေါ်တင် တို့က ၁၉၂၆ အောက်တိုဘာ ၂၂ ရက် (စံပြ ဦးတင်ဦး၏ "မြန်မာ စာရေး ဆရာ အဘိဓာန်" နှင့် သန်းဆွေ စာစု စာရင်း တွင်မူ ၁၉၂၄ ဟု ဖော်ပြသည်။
) ခုနှစ်တွင် မွေးဖွားသည်။
ဒုတိယမြောက် သား ဖြစ်သည်။
ငယ်မည် ကျောက်တိုင်၊ မူလ အမည် သန်းရွှေ ဖြစ်၏။
ငယ်စဉ် ကတည်း ကပင် ကျောင်းစရိတ်ကို ကိုယ်တိုင် ရှာဖွေကာ ကိုယ်ထူး ကိုယ်ချွန် ပညာ သင်ကြား ခဲ့ရသူ ဖြစ်သည်။
စံပယ်ပန်း ကိုယ်တိုင် သီကုံး ရောင်းခဲ့ ဖူးသည်။
သတင်းစာ ရောင်းခဲ့ ဖူးသည်။
ပန်းတိမ်ပညာ သင်ယူခဲ့ဖူးသည်။
ဂျပန် ခေတ်တွင် ဂျပန်စာ သင်ယူပြီး ဂျပန် စကားပြန် အဖြစ် တနင်္သာရီတိုင်း အနှံ့ ရောက်ခဲ့ ဖူးသည်။
ဂျပန် ခေတ်တွင်ပင် ငယ်မည် "သန်းရွှေ" ကို "သန်းဆွေ" အဖြစ် ပြောင်း၏။
သို့သော် အမည် တွင်ခြင်း မရှိ။
"ငါ့အသက် အစိတ် ကျရင် ငါရေးတဲ့ စာတွေကို ပုံနှိပ် စာလုံး အဖြစ်ကို ရောက်အောင် လုပ်မယ်" ဟု အသက် ၁၃ နှစ်သား အရွယ် ကတည်းက ကြုံးဝါး ခဲ့သည်။
ဂျပန်ခေတ် လက်ရေး စာစောင် တို့၌ ဝတ္ထုတို၊ ကဗျာ စသည်တို့ ရေးသော အခါ "မင်းလွင်" ကလောင် အမည် တပ်ခဲ့သည်။
စစ်ပြီး ခေတ်တွင် ရှေးဦးစွာ ပေါ်ထွန်း ထင်ရှား လာကြသည့် လူငယ် ကလောင်ရှင် များတွင် တယောက် အပါအဝင် ဖြစ်ခဲ့သည်။
စာရေး ဆရာ ဒါရိုက်တာ သုခ၏ 'ချမ်းသာ စာစောင်' မှ နေ၍ ပထမဆုံး လက်ရာ ချစ်ကြွေးမပြေကို ၃ဝ ဇန်နဝါရီ ၁၉၄၆ တွင် ထုတ်ဝေခဲ့သည်။
တည်းဖြတ်သူ သုခက မင်းလွင် ဟူသော ကလောင် အမည်ကို မကြိုက် သဖြင့် မိမိ ကိုယ်ကို မိမိ မှည့်ထားသော သန်းဆွေ အမည် တပ်ခဲ့၏။
ဝတ္ထု အဖုံးတွင် "သုခ၏ ဝတ္ထုကို နှစ်သက် သူတိုင်း ဤဝတ္ထုကို မုချ ကြိုက်ရမည်" ဟု သဘော ပါရှိသော စာတန်း ကလေး ရေးထိုး ထား၏။
ချစ်ကြွေးမပြေ သည် ကြားဖူးသည့် နိုင်ငံခြားမှ အဖြစ်အပျက် တခုကို အခြေတည်ကာ ရေးသား ထားခြင်းပင် ဖြစ်သည်။
ချစ်ကြွေးမပြေ ဝတ္ထု ဖြစ်ပင် စတင် ကျော်ကြား လူကြိုက် များလာခဲ့၏။
ဤသို့ဖြင့် အသက် ၂ဝ အရွယ်တွင် စာပေလောက၌ စတင် ခြေချခဲ့လေသည်။
ချစ်ကြွေးမပြေထုတ်ဝေ ပြီးနောက် အရှေ့တိုင်း မဂ္ဂဇင်းတိုက် တွဲဖက် အယ်ဒီတာ ဦးစိန်မောင် ထံတွင် ပုံနှိပ်လုပ်ငန်းနှင့် ဆိုင်ရာ များကို လေ့လာ ဆည်းပူးရင်း ဂျာနယ်ကျော်သို့ ဝတ္ထု ကလေးများ ရေးသား ပေးပို့သည်။
ထို့နောက် အရှေ့တိုင်း မဂ္ဂဇင်းမှ ထွက်ခဲ့ကာ ချမ်းသာ စာစောင်တွင် တွဲဖက် ထုတ်ဝေသည့် ၁၉၄၇ ခုနှစ်တွင်ပင် စာပေလောကထဲသို့ ခြေစုံပစ် ဝင်ခဲ့သည်။
ချမ်းသာ စာစောင်ကို ရှုမဝ ပုံနှိပ် စက်တွင် ရိုက်နှိပ် နေစဉ် စာပဒေသာကို ကူညီ လုပ်ကိုင် ပေးခဲ့သည်။
ချမ်းသာ စာစောင် ရပ်သွားသော အခါ စာပဒေသာတွင် စိတ်ရော ကိုယ်ပါ မြှုပ်နှံ လုပ်ကိုင် ခဲ့ပြန်သည်။
ဤတွင် တင့်တယ်နှင့် ဆုံတွေ့ခဲ့ရာမှ အနောက်တိုင်း စာပေ လောကနှင့် ဆုံစည်း ခဲ့ရသည်။
ဝတ္ထုရေးနည်း အတတ်ပညာ စာအုပ်များကို ဖတ်ခဲ့ ရသည်။
တက်တိုးနှင့် တွေ့သည့် အခါ ကမ္ဘာ့ဂန္ဓဝင် စာအုပ် များနှင့် ဆုံရ ပြန်သည်။
မကြာမီပင် ချစ်သုံးလီ ဝတ္ထုကို ထုတ်ဝေ ခဲ့ပြန်ရာ ထိပ်တန်းသို့ ရောက်ရှိ စေသည် အထိ အောင်မြင် ခဲ့ပေသည်။
အလွမ်း ဝတ္ထုရေး ဆရာဟု အသိအမှတ် ပြုလာ ရတော့သည်။
၁၉၄၇ ခု ဇွန်လ ရှုမဝ ရုပ်စုံမဂ္ဂဇင်း စတင် ထုတ်ဝေသော အခါ ရှုမဝ ဝိုင်းတော်သား၊ ၁၉၄၇ ခု မတ်လတွင် ရှုမဝ လခစား စာရေး ဆရာ၊ ၁၉၄၇ ခု အောက်တိုဘာ လကုန်တွင် ပဒေသာ မဂ္ဂဇင်းသို့ ရောက်ပြန်သည်။
၁၉၄၈ ခု အောက်တိုဘာ လလောက်တွင် သွေးသောက် မဂ္ဂဇင်း၊ ဒီဇင်ဘာတွင် သွေးသောက် မဂ္ဂဇင်းမှ ပြန်ထွက်ကာ ၁၉၄၉ ဇန်နဝါရီတွင် ရှုမဝ၌ အလုပ် ပြန်ဝင် ခဲ့သည်။
ဤသို့ဖြင့် အရှေ့တိုင်း မဂ္ဂဇင်း၊ ချမ်းသာ စာစောင်၊ စာပဒေသာ၊ သွေးသောက်၊ ဘာသာပြန် မဂ္ဂဇင်း၊ မြဝတီ၊ သောတရှင် စသည့် စာစောင် မဂ္ဂဇင်းကြီး များတွင် အယ်ဒီတာ အဖြစ် ဆောင်ရွက် ခဲ့သည်။
စီးပွားရေး၊ ရှေ့ဆောင်၊ ဗမာ့ခေတ်၊ မိုးကြိုး၊ ကြေးမုံ စသည့် သတင်းစာ များတွင်လည်း အယ်ဒီတာအဖြစ် လုပ်ကိုင်ခဲ့သည်။
၁၉၅ဝ ပြည့် မြန်မာ နိုင်ငံ စာရေးဆရာ အသင်း စာပေပြိုင်ပွဲတွင် စာပေဆု ရွှေတံဆိပ် ချီးမြှင့်ခြင်း ခံခဲ့ရသည်။
ဂီတ၌လည်း စိတ်ဝင်စား လေရာ တယောထိုး ကျွမ်းကျင် သည့်ပြင် တေးသီချင်းများ ရေးဖွဲ့ ခဲ့သည်။
ဂီတနက်သန် ကိုစောညိန်း၊ အောင်လင်း တို့နှင့် တွဲဖက် အသံ လွှင့်ခဲ့သည်။
'လာလုလုငေး' နှင့် 'ချစ်တဲ့သူရဲ့ ရင်ခွင်' ရုပ်ရှင် များတွင် ပါဝင် သရုပ်ဆောင် ခဲ့သည်။
ရန်ကင်း ရုပ်ရှင်၊ ရန်ကုန် ရုပ်ရှင် စသည့် ရုပ်ရှင် ကုမ္ပဏီ များတွင် ရုပ်ရှင် ဝတ္ထု ဇာတ်ညွှန်းများ ရေးပေး ခဲ့သည်။
စာပေ၊ ဂီတ၊ ရုပ်ရှင်၊ အနုပညာ နယ်ပယ်တွင် လူသိများ ထင်ရှား ခဲ့ပေသည်။
လူတိုင်း အပေါ် စေတနာ ထားတတ်ပြီး ပျော်ပျော်ပါးပါး နေထိုင် တတ်သူ ဖြစ်၍ လူတိုင်း၏ ချစ်ခင် လေးစားမှုကို ခံယူရသူ ဖြစ်သည်။
သူရဲ့ ထင်ရှားသည့် စာပေ လက်ရာ အချို့မှာ ချစ်ကြွေးမပြေ (၁၉၄၆ - ၁၉၆ဝ)၊ ကြွေလု သည်းငယ်ကို (၁၉၄၇)၊ ချစ်သုံးလီ (၁၉၄၇၊ ၁၉၆ဝ)၊ မေ့ရက်နိုင်တယ် (၁၉၄၇)၊ ဖုန်းမေ့ လေသလား (၁၉၄၈)၊ မြသွေး (၁၉၄၉၊ ၁၉၆၁)၊ နှောင် (၁၉၄၉၊ ၁၉၅၉)၊ သံသာလေ ကမ်းတိုင် (၁၉၅ဝ၊ ၁၉၆၁)၊ ကြုံခဲ့တယ် (၁၉၅၄)၊ တနေဝင် (၁၉၆ဝ)၊ ပုလဲ [The Pearl by John Steinbeck] (နှစ်တွဲ၊ ၁၉၆ဝ)၊ ချစ်ထံတျာရှင် (၁၉၆ဝ)၊ ၁၉၆၁ တွင် ချစ်ခြင်း ကရုဏာ၊ ချစ်မိ ပြန်တော့လည်း၊ ချစ်မိုး ချစ်မြေ၊ တသက်လျာ၊ တောစံပယ်၊ တုံ့ကာဝဋ်တင်၊ ပိုးဖျက်တဲ့ ပန်း၊ ဘယ်သော အခါမှ။
၁၉၆၂ တွင် နှင်းကြွင်းအုံ့ပျ၊ ပေါ်နွေလဝယ်၊ ယု (ဒု အကြိမ်)၊ ခရောင်းတော (၁၉၆၃)၊ တို့ ဖြစ်ကြသည်။
"မြန်မာ ဝတ္ထု သမိုင်းကို လေ့လာ ဆန်းစစ်သည့် နေရာတွင် မြန်မာ ဝတ္ထုများ တိုးတက် ဖြစ်ထွန်းမှုကို ဝေဖန် သုံးသပ်သည့် နေရာတွင် ဤဝတ္ထု (သံသာလေ ကမ်းတိုင်) ကို ခြွင်းချန် ထားခဲ့၍ မဖြစ် နိုင်ပေ" ဟု မလိခက သုံးသပ် ပြ၏။
"ခလုတ် ကန်သင်း တို့ဖြင့် ပေါများ လှသော ဤလောကကို 'ခရောင်းတော' ဟု နာမည် ပေးထားသည် ကိုတော့ ကျွန်မ သဘော ကျသည်" ဟု ခင်နှင်းယုက မှတ်ချက် ပေးသည်။
သူကိုယ်တိုင် ကမူ ဆမ္မား ဆက်မွန်၏ ဝတ္ထုများကို အတုယူသည်။
ဂျပန် ဝတ္ထု၊ ကဗျာ၊ ယဉ်ကျေးမှု အနုပညာကို နှစ်သက်သည်ဟု ဖွင့်ဟခဲ့သည်။
အမြူတေ ဝတ္ထုတို ပေါင်းချုပ် ကိုလည်း (၁၉၆?) ထုတ်ဝေခဲ့သည်။
ဘဝနိဂုံး ၁၄ ဧပြီ ၁၉၆၄ ခုနှစ်တွင် အင်းယားကန်၌ ရေနစ် ကွယ်လွန်သည်။
ကွယ်လွန်ချိန်တွင် ဇနီး ဒေါ်သန်းစိန်၊ သား မောင်မျိုးသန်း (၁ဝ နှစ်)၊ မောင်ကျော်လင်း (၈ နှစ်)နှင့် သမီး မခင်သက်ဆွေ (၅ နှစ်) တို့ ကျန်ရစ် ခဲ့သည်။
"လောကတွင် အန္တရာယ် အကင်းဆုံး ပုဂ္ဂိုလ်တစ်ယောက် ဖြစ်သည်" ဟူ၍ လေးမြင့်က ဆိုသည်။
"အလွမ်း စာရေးဆရာ ကလေးကို ကျွန်တော်တို့ လွမ်းနေကြ ရဦးမည်" ဟု သော်တာဆွေက တမ်းတခဲ့သည်။
"နာမည်ကျော် အလွမ်း ဝတ္ထု စာရေးဆရာ သန်းဆွေသည် ဧပြီ ၁၄ ရက်နေ့ သင်္ကြန် အကြတ်နေ့က အင်းယားကန်တွင် ရေနစ် ကွယ်လွန်သွားရာ သန်းဆွေ ကျင်လည်ရာ စာပေ လောက၊ ဂီတ လောက၊ ရုပ်ရှင် လောက၊ စာနယ်ဇင်း လောက တစ်ခုလုံး ယူကျူံး မရ ဖြစ်ကာ သန်းဆွေ၏ နေအိမ်နှင့် သတင်းစာတိုက် များသို့ လူမစဲအောင် လာရောက် မေးမြန်းလျက် ရှိကြသည်" ဟု ၁၇ - ၄ - ၆၄ နေ့ထုတ် မြန်မာ့ အလင်း သတင်းစာတွင် ဖော်ပြ ခဲ့သည်။
ရာပြည့် ဦးစိုးညွန့် စုစည်း တည်းဖြတ်သော '၂ဝ ရာစု မြန်မာ စာရေး ဆရာ ၁ဝဝ အတ္ထုပ္ပတ္တိ အကျုဉ်း' စာအုပ်' (၂ဝဝ၅ ခု၊ ဇူလိုင်) ရေးသား ပြုစုခဲ့သော စာအုပ်များ ၁။
မေ့ရက်နိုင်တယ် ၁၉၄၇ ၂။
နှောင်း ၁၉၅၉ ၃။
လက်ရွှေးစင် ဝတ္တုရှည်ညွန့်ပေါင်း ၁၉၅၉ ၄။
ချစ်ထံတျာရှင် ၁၉၅၉ ၅။
ချစ်သုံးလီ ၁၉၆၀ ၆။
ချစ်ကြွေးမပြေ ၁၉၆၀ ၇။
ချစ်ခြင်းကရုဏာ ၁၉၆၁ ၈။
ချစ်မိုးချစ်မြေ ၁၉၆၁ ၉။
တနေဝင် ၁၉၆၁ ၁၀။
တသက်လျာ ၁၉၆၁ ၁၁။
တောစပယ် ၁၉၆၁ ၁၂။
တုံ့ကာဝဋ်တင် ၁၉၆၁ ၁၃။
ပိုးဖျက်တဲ့ပန်း ၁၉၆၁ ၁၄။
ဘယ်သောအခါမှ ၁၉၆၁ ၁၅။
မြသွေး ၁၉၆၁ ၁၆။
သံသာလေကမ်းတိုင် ၁၉၆၁ ၁၇။
စိန်ပိန်းနီနီ ၁၉၆၁ ၁၈။
နှင်းကင်းအုံ့ပျ ၁၉၆၂ ၁၉။
ယု ၁၉၆၂ ၂၀။
ပေါ်နွေလဝယ် (ရွှေမြိတ်သောင်းတင်နှင့် တွဲရေး) ၁၉၆၂ ၂၁။
ပုလဲ (ဘာသာပြန်) ၁၉၆၂ ၂၂။
သားတို့ ရုပ်ရည် ၁၉၆၃ ၂၃။
ခရောင်းတော ၁၉၆၃ ၂၄။
တမိုးသောက်လျှင် (ဘာသာပြန်) ၂၅။
ထိုင်းနိုင်ငံ ၂၆။
မိန်မလှရိပ်မြုံ ၂၇။
ရွယ်နုချိန် ၂၈။
ဝေးပေါ့ … ဝေးပေါ့ (ဘာသာပြန်) ၂၉။
အမြုတေ စာညွှန်း မလိခ။
မြန်မာ ဝတ္ထု အညွှန်း (၁)။
စာ ၂၁၆ - ၂၁၉။
စံပြ တင်ဦး။
မြန်မာ စာရေး ဆရာ အဘိဓာန်။
စာ ၃၃၁ - ၃၃၃။
တင့်တယ်။
ရက်စက်လွန်းသော အင်းယား၊ ရှုမဝ (မေ ၁၉၆၄)။
စာ ၂၄ - ၂၆။
မောင်ဆွေတင့်။
ကြွေကာ နွမ်းလေပြီ၊ ရှုမဝ (မေ ၁၉၆၄)။
စာ ၃၁ - ၃၆။
ခင်နှင်းယု။
ခရောင်းတောမှ ရုတ်ခြည်း ထ၍၊ ရှုမဝ (ဇွန် ၁၉၆၄)။
စာ ၁၅၄ - ၁၇၃။
ငွေတာရာ။
စာချစ်သူ၊ ရှုမဝ (မေ ၁၉၆၅)။
စာ ၃၁ - ၃၄။
မောင်နေဝင်း။
ခရောင်းတောကို ဖြတ်သန်းရင်း၊ ရှုမဝ (မေ ၁၉၆၅)။
စာ ၁၂၃ - ၁၂၇။
မောင်တင်မြ။
လက်တွေ့ သမား ဆန်သော ကိုသန်းဆွေ၊ ရှုမဝ (မေ ၁၉၆၅)။
စာ ၁၂၈ - ၁၃ဝ။
ကလောင် အမည် မှတ်တမ်း၊ မြဝတီ (ဒီဇင်ဘာ ၁၉၅၆)။
စာ ၃၂။
သူနှင့် သူ့စာပေ - သူ့ဘဝ၊ မြဝတီ (မေ ၁၉၆၄)။
စာ ၄၃ - ၄၄။
သော်တာဆွေ။
ချစ်သော သန်းဆွေ၊ ငွေတာရီ (မေ ၁၉၆၄)။
စာ ၅၂ - ၅၇။
လေးမြင့်။
လွမ်းရသော စာရေးဆရာများ၊ ငွေတာရီ (အောက်တိုဘာ ၁၉၆၇)။
စာ ၆၄ - ၇ဝ နှင့် ၂၂၉ - ၂၃ဝ။
သံသာလေ ကမ်းတိုင် (၁၉၅ဝ နှင့် ၁၉၆၁)။
၁၇ - ၄ - ၆၄ နေ့ထုတ် မြန်မာ့ အလင်း သတင်းစာ။
မသင်းသင်းအေး (သိပ္ပံဘွဲ့၊ ရုက္ခဗေဒ)။
သန်းဆွေ စာစု စာရင်း (အောက်တိုဘာ ၁၉၉၅)။
A router, an example of an embedded system. Labelled parts include a microprocessor (4), RAM (6), and flash memory (7). Embedded system သည် special purpose computer system deisgned ကိုအသုံးပြုထားခြင်းဖြစ်သည်။
သူကတော့ general-purpose computer ( ဥပမာ personal computer ) နဲ့ မတူပါဘူး။
သူက လိုအပ်တဲ့ hardware , mechanical parts တွေကို ထည့်သွင်းထားပါတယ်။
အဲဒါတွေကို general-purpose computer တွေမှာ ရှာလို့မရပါဘူး။
Design engineers တွေက size နဲ့ cost သက်သာအောင် လုပ်ဆောင်ထားခြင်းဖြစ်ပါတယ်။
သူက စီးပွားရေးအတွက် ရည်ရွယ်ပြီးထုတ်လုပ်တာပါ။
ပုံမှန်အားဖြင့် embedded system ကို digital နာရီများ , mp3 mp4 player စတာတွေမှာ အသုံးပြုကြပါတယ်။
ကြီးမားတဲ့ system တွေဖြစ်တဲ့ မီးပွိုင့်များ ၊ nuclear power plants system controlling တွေမှာလည်းအသုံးပြုကြပါတယ်။
thumb|မဟာမဲခေါင်ဒေသခွဲ၏ စီးပွားရေးနယ်နိမိတ်များ GMS (Greater Mekong Subregion) G M S ဆိုသည်မှာ The Greater Mekong Sub-region မဟာမဲခေါင်ဒေသခွဲ၏ အတိုကောက်စာလုံးဖြစ်သည်။
မဟာမဲခေါင်ဒေသခွဲဆိုသည်မှာ မဲခေါင်မြစ်ဖြတ်သန်းစီးဆင်းရာ နိုင်ငံ(၆)နိုင်ငံကို စုစည်းတည်ထောင်ထားသော အဖွဲ့အစည်း ဖြစ်သည်။
G M S အဖွဲ့တွင်ပါဝင်သောနိုင်ငံများမှာ - တရုတ်ပြည်သူ့သမ္မတနိုင်ငံ (ယူနန်ပြည်နယ်) လာအိုနိုင်ငံ မြန်မာနိုင်ငံ ထိုင်းနိုင်ငံ ကမ္ဘောဒီးယားနိုင်ငံ ဗီယက်နမ်နိုင်ငံ တို့ ဖြစ်သည်။
G M S ဖွဲ့စည်းခြင်းနှင့် ရည်ရွယ်ချက် G M S အဖွဲ့ ကို ဖိလစ်ပိုင်နိုင်ငံ၊ မနီလာမြို့အခြေစိုက် ADB (အာရှဖွံ့ဖြိုးရေးဘဏ်) ၏အကူအညီဖြင့် ၁၉၉၂ခုနှစ်တွင် စတင်ဖွဲ့စည်းခဲ့ပါသည်။
G M S အဖွဲ့ အားအောက်ပါရည်ရွယ်ချက်များဖြင့် ဖွဲ့စည်းခဲ့ခြင်းဖြစ်သည်။
G M S ဒေသခွဲနိုင်ငံများအတွင်း စီးပွားရေးဖွံ့ ဖြိုးတိုးတက်ရန်။
G M S ဒေသခွဲနိုင်ငံများအတွင်း လူနေမှုအဆင့်အတန်းမြင့်မားရန်။
G M S ဒေသခွဲအတွင်း ကုန်သွယ်ရေးနှင့်ရင်းနှီးမြှုပ်နှံမှု ပူးပေါင်းဆောင်ရွက်ရေးအတွက် အခွင့်အလမ်းများရှာဖွေရန်။
အခြေခံစီးပွားရေး အဆောက်အဦး ဖွံ့ဖြိုးရေးစီမံကိန်းများ၊ ဒေသတွင်း စက်မှုနှင့်လယ်ယာကဏ္ဍများ တိုးချဲ့ပူးပေါင်းဆောင်ရွက်ရန်တို့ဖြစ်သည်။
ကုန်သွယ်မှုလျှင်မြန်ချောမွေ့စေရေး လုပ်ငန်းဆောင်ရွက်မှုအခြေအနေ ၁၉၉၄ခုနှစ်တွင် ဗီယက်နမ်နိုင်ငံ ဟနွိုင်းမြို့၌ ကျင်းပသော တတိယအကြိမ် GMS ဝန်ကြီးအဆင့် ညီလာခံတွင် ကုန်သွယ်မှုလျင်မြန်ချောမွေ့ရေးဆိုင်ရာ လုပ်ငန်းအဖွဲ့ ( Trade Facilitation Working Group) ဖွဲ့စည်းရန်စတင်ဆွေးနွေးခဲ့ပြီး TFWG ဖွဲ့စည်းရေး ကြိုတင်ပြင်ဆင်သည့် အလုပ်ရုံဆွေးနွေးပွဲတစ်ရပ်ကို ၁၉၉၄ခုနှစ်တွင် ဖိလစ်ပိုင် နိုင်ငံ မနီလာမြို့တွင် ကျင်းပခဲ့ပါသည်။
မြန်မာနိုင်ငံအနေဖြင့် စီးပွားရေးနှင့်ကူးသန်းရောင်းဝယ်ရေးဝန်ကြီးဌာနမှ တက်ရောက်ခဲ့ပါသည်။
TFWG - မှဆောင်ရွက်ရမည့် လုပ်ငန်းအစီအစဉ်များ TFWG အနေဖြင့် ဆောင်ရွက်ရမည့် လုပ်ငန်းအစီအစဉ်များမှာ - National Trade Facilitation committee တည်ထောင်ရန်။
ဒေသခွဲအတွင်း ကုန်သွယ်မှုဆိုင်ရာ လုပ်ထုံးလုပ်နည်းနှင့် ပုံစံများရှင်းလင်းလွယ်ကူမှုရှိစေရေး စံနှုန်းများသတ်မှတ်ရန်။
Data များတင်ပြရာတွင် Standard Codes များကို အသုံးပြုရန်။
ပညာရေးနှင့် လေ့ကျင့်ရေးသင်တန်းအစီအစဉ်များ ကျင်းပဆောင်ရွက်ရန် တို့ဖြစ်သည်။
www.commerce.gov.mm/gms.html ကိုးကား Category:နိုင်ငံတကာ စီးပွားရေးအဖွဲ့အစည်းများ။
သင်းဝင် (Thinwin) ၏ ရုက္ခဗေဒ အမည်မှာ Millettia pendula ဖြစ်သည်။
ဝက်သစ်ချပင်ကို မြန်မာပြည်တွင် တချို့က ခါတော်မီပင်ဟုလည်း ခေါ်ကြသည်။
ဥရောပတိုက်၊ အာရှတိုက်၊ မြောက်အမေရိကတိုက်၊ အာဖရိကတိုက်မြောက်ပိုင်းနှင့် သမပိုင်းဒေသများတွင် ဝက်သစ်ချမျိုးပေါင်း ၂ဝဝ ကျော်မျှ အနှံ့အပြားပေါက်ရောက်လျက်ရှိသည်။
ဟိမဝန္တာတောင်တန်း၊ ဖိလစ်ပိုင်ကျွန်းစု၊ ဗော်နီယိုကျွန်းနှင့် အန်ဒီးတောင်တန်းတို့တွင်ကား ဝက်သစ်ချပင်မျိုး အနည်းငယ်လောက်သာရှိသည်။
ရှေးအခါများက ဝက်သစ်ချတောများသည် အင်္ဂလန်ပြည်တစ်ပြည်လုံးနှင့် ဥရောပတိုက်အလယ်ပိုင်းတစ်ခုလုံးတွင် ပြည့်နှက်လျက်ရှိသည်။
သို့သော် ယခုအခါတွင် လူတို့ တဖြည်းဖြည်းခုတ်ထွင် ရှင်းလင်းလာကြသောကြောင့် ခုတ်ထွင်ရန်ခက်ခဲလှသည့် အရပ်များမှတစ်ပါး များစွာမပေါက်ရောက်ကြတော့ချေ။
သို့ရာတွင် ဂျာမနီနိုင်ငံမှလည်းကောင်း၊ ပြင်သစ်နိုင်ငံမှလည်းကောင်း၊ ရုရှနိုင်ငံတောင်ပိုင်းမှလည်းကောင်း အဖိုးတန်ဝက်သစ်ချသစ်များကို ရလျက်ရှိနေပေသေးသည်။
ရှေးအခါက ဝက်များကို ဝက်သစ်ချပင်အောက်သို့ ဆောင်းကူးရာသီတွင် မောင်းနှင်ပို့လေ့ရှိကြသည်။
ထိုသို့ပြုလုပ်ကြသည်မှာ ဝက်တို့သည် ဝက်သစ်ချသီးများကို ကြိုက်နှစ်သက်ကြသောကြောင့် ဖြစ်သည်။
ရှဉ့်များသည်လည်း ဝက်သစ်ချသီးကို စုဆောင်းထားတတ်ကြသည်။
ထိုသို့ထားကြသော အသီးများမှ အညှောက်ပေါက်လာတတ်သည်။
ထို့ပြင် ငှက်များ အထူးသဖြင့် ခိုများကလည်း ဝက်သစ်ချသီးများကိုလွန်စွာကြိုက်နှစ်သက်ကြလေသည်။
ထိုသို့အသီးများကိုထိုးချကြရာမှ အချို့အသီးများသည် နေရာကျဲကျဲနှင့် ထူးခြားသည့်နေရာများတွင် ပေါက်ရောက်လျက်ရှိကြလေသည်။
ဝက်သစ်ချပင်အားလုံးမှသီးသော ဝက်သစ်ချသီးသည် အခြားသစ်သီးများနှင့်မတူဘဲ အလွန်ထူးခြားသည်။
ဝက်သစ်ချသီးတွင် အစေ့မာရှိ၍ ထိုအစေ့မာ၏ အရင်းပိုင်းတစ်ဝက်ခန့်သည် အစေ့ရွက်များနှင့် ဖုံးအုပ်လျက်ရှိသည်။
အညှာသည် ထိုအစေ့ရွက်များ၏ အရင်းတွင်ရှိသည်။
ထို့ကြောင့် အသီး၏ အပေါ်ပိုင်းတစ်ဝက်ခန့်မှာပေါ်နေသည်။
အရွက်များကား အတော်အတန်ကြီး၍ နံဘေးတွင် အဝိုက်အဝိုက်တွန့်နေသည်။
ဝက်သစ်ချမျိုးထဲတွင် အကြီးထွားဆုံးမျိုးမှာ ရုက္ခဗေဒအမည်အားဖြင့် ကွားကပ်ရိုဗာခေါ် ဝက်သစ်ချမျိုးဖြစ်သည်။
ယင်းမှာ အဖိုးအတန်ဆုံးလည်းဖြစ်သည်။
ပင်စည်လုံးပတ်မှာ ပေ ၆ဝ မှ ၇ဝ အထိရှိတတ်၍ အမြင့်မှာ ပေ ၁၂ဝ အထိရှိတတ်သည်။
အသက်မှာနှစ်ပေါင်း ၃ဝဝ ကျော်မျှ ရှိတတ်ကြသည်။
သို့ကြောင့်ပင် အင်္ဂလန်ပြည် အင်္ဂလိုဆက္ကဆွန်များ ကြီးစိုးစဉ်ကရှိခဲ့သောအပင်များကို ယခုတိုင်တွေ့မြင်နိုင်ပေသေးသည်။
ဂလော့စတာနယ်တွင်ပေါက်သော နယူးလန်ဝက်သစ်ချပင်များမှာ မည်မျှကြီးမားသနည်းဟူမူ ပင်စည်လုံးပတ်မှာ ၄၈ ပေမျှရှိလေသည်။
ဝက်သစ်ချပင်၏ အနှစ်သား မှာ အညိုရင့်မှ ဝါဖျော့ဖျော့အရောင်အထိ ကွဲပြားလျက်ရှိပြီးလျှင် အလွန်မာကြောကျစ်လျစ်လေသည်။
ဂရိတ်ဗြိတိန်မှထွက်သော ဝက်သစ်ချသားများကို အိမ်ထောင်ပရိဘောဂများပြုလုပ်ကြသည်။
အခြားအရေးကြီးသော ဥရောပတိုက်မှ ဝက်သစ် ချမျိုးကို ရုက္ခဗေဒအမည်ဖြင့် ကွားကပ်စယ်ရစ်ဟု ခေါ်သည်။
ယင်းကိုတူရကီဝက်သစ်ချဟူ၍လည်းခေါ်သေးသည်။
၁၈ ရာစုနှစ်လောက်က အင်္ဂလန်သို့ အခြားတိုင်းပြည်များမှမျိုးယူ၍ စိုက်ပျိုးခြင်းဖြစ်သည်။
ယခု အင်္ဂလန်ပြည်တောင်ပိုင်းရှိ နယ်ကလေးများတွင် အကြီးအကျယ်စိုက်ပျိုးကြသည်။
အမြဲစိမ်းလန်းသော ဝက်သစ်ချမျိုးမှာ ကွားကပ်အိုက်လက်ဖြစ်သည်။
အမြင့်ဆုံးအပင်မှာ ပေ ၉ဝ ခန့်မျှသာရှိ၍ များစွာမကြီးထွားလှချေ။
မြေထဲပင်လယ်၏ အနောက်ပိုင်းဒေသများတွင် ပေါက်ရောက်သောဝက်သစ်ချကို ရုက္ခဗေဒအမည်ဖြင့် ကွားကပ်ဆူဗာဟုခေါ်သည်။
ထိုဝက်သစ်ချပင်၏ အခေါက်မှဖော့များကိုရရှိသည်။
စပိန်နိုင်ငံအတွက် အဖိုးတန်သစ်များရ၍ အခေါက်၏အတွင်းသားကို သားရေနယ်ရန် ဖန်ရည်ချက် ဆေးအဖြစ် အသုံးပြုကြသည်။
အင်္ဂလိပ်ဝက်သစ်ချသားမှာ တောင့်တင်းမာကျောလှသောကြောင့် အခြားသစ်များနှင့် နှိုင်းစာလျှင်အသုံးပြုရန် ပိုမိုလွယ်ကူသည်။
ခြောက်သွေ့ခြင်း၊ စွတ်စိုခြင်း၊ အေးခြင်းစသည့် ရာသီဥတုပြောင်းလဲမှုဒဏ်ကို ခံနိုင်သည်။
တောင့်တင်းခိုင်ခံ့ခြင်းနှင့် အရောင်အဆင်းလှပခြင်းတို့ကို ထည့်သွင်းစဉ်းစား လျှင် အင်္ဂလိပ်ဝက်သစ်ချမှာ အကောင်းဆုံးအမျိုးအစားဟုဆိုထိုက်သည်။
သို့ ရာတွင် အမျက်ဆုံးပေါများခြင်းကြောင့် အိမ်ထောင်ပရိဘောဂများ ပြုလုပ်ရာ၌ အခက်အခဲများနှင့်တွေ့ရသည်။
အိမ်ဆောက်ရန်အတွက် ယက်မများနှင့် အခြင်များပြုလုပ်ရန်ကား အင်္ဂလိပ်ဝက်သစ်ချသားမှာ အသင့်တော်ဆုံးပင်ဖြစ်သည်။
အိမ်ထောင်ပရိဘောဂများကိုကား ဝက်သစ်ချသားဖြင့်ပြုလုပ်ထားသည်။
အမေရိကန်ဝက်သစ်ချများကို ဝက်သစ်ချဖြူ၊ ဝက်သစ်ချနီဟူ၍ နှစ်မျိုးခွဲထားသည်။
ပထမအမျိုးတွင် အသီးများမှာ ပထမရာသီကုန်လျှင်ကုန်ခြင်းရင့်မှည့်ကြသည်။
အသီးရှိအစေ့တွင်အမွေးနုများမရှိ။
ဒုတိယ အမျိုးတွင်ကား အသီးများမှာ ဒုတိယရာသီကုန်ဆုံးမှသာရင့်မှည့်၍ အစေ့တွင် အမွေးနုများရှိသည်။
ဤအချက်များသည် ယင်းတို့၏ ကွာခြားချက်များဖြစ်သည်။